钦定古今图书集成/方舆汇编/职方典/第1494卷 > 顺宁府古迹考 通志州志合载
## 钦定古今图书集成/方舆汇编/职方典/第1494卷 > 顺宁府古迹考 通志州志合载

本府

《诸葛碑　》在猛缅邦凤山。碑文剥蚀，字不可辨。《中阿山铭》石　，明正德初，土人于中阿山得石，方逾一尺，上有铭曰：“襟沧江，带锡河，为昆仑山冢子，厥名曰中阿。” 馀字俱不能辨，不知出于何代。

《江浮佛像　》。昔有彝人渔于兰沧，见水逆流，视之，乃观音像，遂奉于万庆寺。

观音接路　：在阿陋、史泥山。两山道绝，中有路百武，平直如砥，人力所不能及也。土人传为观音所凿。

观音井　在府北九十里。俗传其地原无井泉，仿佛见有老人以杖拄地，泉随涌出，亦谓观音所化焉。

孟获寨遗址　在府南

宝通州庆甸县旧址　在府南八里，元天历元年建，今废。

右甸土守御所城　在矣堵十三寨中。明知府余懋学筑，今废址尚存。

《江心铁柱　　》。石柱　　　　。《龙泉井》。

江耳

云州

上衙　即旧城。俸氏之住宅，为大侯寨，尚存土城基址。顺宁、右甸二河至此合流，宅后有一天池，冬夏不溢不涸。

下衙　在旧城南十里，系俸土官分驻之所，石狮犹在焉。傍有万年青树一株，大可五抱，高数仞，有神依焉。片叶寸枝，人不敢犯，犯之作祟。猛氏寨　在州东一百二十里，地名“猛稿” ，有龙马灵泉。又有小热水塘。

天马迎晖　，与府境交界，为州之主山。两峰高峙，中有平凹，壮若天马嘶风。登此山之巅，则两城并合。山川形胜，尽在目中。有旧句云：“天高云豁双眸外，地大澜平一掌中。”

溪虹渡翠　州南十里许，为旧城。凡府城之水与猛石之水，于此处合流。两水交冲，或激矶如喷雪，或浪静如澄蓝。从堪舆家言，已建锁水阁以镇之，今又建铁索桥，于旧城为有益也。“层宫旭照　” 在州城西，即州之主山，如屏障然。坡上有三清殿，后有玉皇阁，高出云霄，晴光遥映，殿宇辉煌，则霞彩可观也。

猛镇温泉　去州五十里为猛浪镇，盖入省孔道也。旁有地高而平，涌出温泉百道，热如沸汤，可以𬊈鸡《爚猪》。水分南北二流，南者石甃一池，方广八尺，深二尺，为男塘也。北者石砌，方广一丈许，有亭覆其上，围以垣墙，是为女塘也。永镇雄关　在州南五十里，往各土司路必由此。前为四十八道水，深箐茂林，人踪罕经，五、六十里，泥泞险阻，树林阴翳。人不见天，人难并行，马难驰骤。明时设关，有堡堞城𬮱，委员把守盘诘，亦边隅重地也。

“神舟飞渡　” ，去州一百二十里，旧时渡口往蒙化府，必由阳朝寺旁登舟。明末己丑年，蒋朝臣

听信妖僧，及李忠武作乱围城，州牧具文告急去省，随发官兵星夜来州救援旧渡。有贼把守，舍旧渡而潜从此处，预造舟楫于山箐，乘夜浮舟暗渡，贼不知觉，以为从天而降也，倒戈溃散，州城获全。至今设渡于此，往来利涉。

玉池泛月　在城南一里许坡上四围矮山，中洼为一泽，广可百亩，俗名“南海子” ，清鉴毫发。相传城形如瓢，得此水则为金瓢汲玉浆。明时海旁寺院翚飞，亭榭绣错，且多花柳间植，有如云锦灿然。每于月夜泛舟，围以千人，火炬上下照耀，恍如星炬之在水底、人影之在天上，不啻乘槎入星宿海矣。

碧沼腾龙　在州东八十里。有池延袤数亩，水常不溢，决之不涸。江水清则此水清，江水浊则此水浊。俗传有泉眼与江通，又传有龙马出焉。